चीनमध्ये कोरोनाचे 10 नवे रुग्ण आढळले आहेत. राजधानी बीजिंगमध्ये दोनजण कोरोना पॉझिटिव्ह आढळले आहेत. बीजिंगमध्ये गुरुवारी (11 जून) प्रदीर्घ कालावधीनंतर कोरोनाचा रुग्ण आढळला. शुक्रवारी (12 जून) आणखी दोन रुग्ण आढळल्याने प्रशासन सतर्क झालं. 9 जून रोजी कोरोनाच्या शेवटच्या रुग्णाला हॉस्पिटलमधून घरी सोडण्यात आलं होतं. मात्र आता नव्याने रुग्ण आढळू लागल्याने प्रशासनाच्या चिंता वाढल्या आहेत. नवीन रुग्ण आढळू लागल्याने शाळा सुरू करण्याचा विचार प्रशासनाने रद्द केला आहे. दोन नवे रुग्ण हे फेंगताई जिल्ह्यातील चायना मीट फूड रिसर्च सेंटरचे कर्मचारी असल्याचं जिल्हा उपधिकाऱ्यांनी सांगितलं. 

चीन सरकारने सर्व आंतरराष्ट्रीय उड्डाणं रद्द केली आहेत. अन्य देशात अडकलेल्या चीनच्या नागरिकांना घेऊन येणारी विमानं अन्य शहरांकडे वळवण्यात आली. बाहेरून आलेल्या नागरिकांना आरोग्य चाचणी आणि 14 दिवस क्वारंटीनमध्ये राहणं अनिवार्य आहे. कोरोनाचे नवे रुग्ण आढळल्याने बीजिंग प्रशासनाने 1 ते 3 ग्रेडच्या शाळा सुरू करण्याचा निर्णय रद्द केला आहे. पॉझिटिव्ह आढळलेल्या दोन रुग्णांनी बीजिंग शहराबाहेर प्रवास केल्याचं स्पष्ट झालं आहे. त्यामुळे त्यांच्या संपर्कात आलेल्या व्यक्तींना शोधून काढण्याची प्रक्रिया सुरू झाली आहे. 

दरम्यान गुरुवारी पॉझिटिव्ह आढळलेल्या रुग्णांच्या संपर्कात आलेल्या दोनजणांची न्यूक्लेकिक असिड आणि अँटिबॉडी टेस्टचे रिपोर्ट निगेटिव्ह आले आहेत. गुरुवारी चीनमधल्या क्षिचेंग प्रांतात हे रुग्ण आढळले होते. या रुग्णांचे कुटुंबीय आरोग्य अधिकाऱ्यांच्या देखरेखीखाली असून, त्यांना कोणताही त्रास जाणवलेला नाही. 52 वर्षीय व्यक्तीला सातत्याने ताप येत असल्याने त्याने हॉस्पिटल गाठलं. चाचणीत कोरोना पॉझिटिव्ह असल्याचं निष्पन्न झालं. या माणसाचा मुलगा ज्या शाळेत शिकतो तिथल्या 33 मुलांना तसंच 15 शिक्षकांना घरी परतण्यास सांगण्यात आलं. अन्य दोन वर्गांना नव्या क्लासरुममध्ये हलवण्यात आलं आहे. शाळेने संपूर्ण परिसराला निर्जंतुक करण्याची प्रक्रिया हाती घेतली आहे. 

चीनमध्ये अनेक मार्केट्स बंद 

चीनची राजधानी असलेल्या बीजिंग शहरात कोरोना संसर्गाच्या केसेस सलग दुसऱ्या दिवशी समोर आल्याने स्थानिक प्रशासनाने 6 होलसेल फूड मार्केट पूर्ण तसंच आंशिक बंद करण्याचा निर्णय घेतला आहे. 

इथे दोन माणसं कोरोना पॉझिटिव्ह आढळल्यानंतर मार्केट बंद करण्यात आलं. ही दोन माणसं त्या मार्केटमध्ये गेली... \n\nवरील लेखासाठी मला एक चांगले शीर्षक द्या.
कोरोना : बीजिंगमध्ये नवे रुग्ण, चीनमध्ये संसर्गाच्या दुसऱ्या लाटेची शक्यता